Exqrch/javanese-Komodo-pixelgpt huggingface dataset:
Désa Kaliombo minangka désa ingkang paling ageng lan paling padat pendudukipun ing kacamatan Sulang
Désa punika kapérang dados tiga, inggih punika: (1) Kaliombo Wétan, (2) Kaliombo Ler, (3) Kaliombo Kilen
Saking salah satunggaling wewengkon désa kaliombo kala wau, ingkang paling wiyar wewengkonipun inggih punika Kaliombo Wétan
Ing ngriki badhé dipunyasa embung kanggé irigasi pasawahan warga
rencana punika sampun wonten wiwit taun 2008, nanging ngantos sapunika dèrèng kalakon amargi wonten kendala ingkang dadosaken proyek punika dèrèng saged dipunlajengaken
kendala punika wujud kirangipun dana kanggé pambebasan utawi nebus tanahipun warga
saleresipun ngantos punika ingkang sampun kabangun namung margi kanggé tumuju wonten ing embung punika
Warga masarakat kaliombo kapingin proyek embung punika énggal-énggal dipunrealisasekaken, amargi kanggé masayarakat Kaliombo ingkang pendudukipun mayoritas wong tani wanti-wanti sanged kawontenanipun toya kanggé irigasi
luwih-luwih ing magsa katiga, pasawahan warga padha garing ora bisa ditanemi apa-apa
manawi dipunbandingaken kaliyan laladan-laladan sanès, laladan Kaliombo ingkang paling ngawatiraken panghasilanipun
pramila saking punika warga Kaliombo wanti-wanti realisasinipun kawontenanipun embung punika
kalajengan pambangunan embung punika ngentosi sertifikasi kalayakan saking Komisi Keamanan Bendung (KKB) ing Jakarta lan ugi ngentosi anggaran APBN
Uji kalayakan ngasilaken sertifikat
sawatara nganti sapunika sertifikasi kala wau dèrèng jelas kepastianipun, pramila pembangunan Embung Kaliombo punika dipuntunda rumiyin
faktor sanès ingkang dados asebab dipuntunda proyek pambangunan embung inggih punika anggaran pembangunan embung saking APBN, nembé dipunanggaraken taun 2012
pramila Pemkab Rembang ugi nembé badhé nganggaraken pambebasan lahan ing taun 2012..
Urètèr Urètèr iku sawijining saluran muskulèr wangun silindher sing nglantaraké urin saka ginjel nuju kandhung kemih
Dawané urètèr iku watara 20–30 cm kanthi dhiameter maksimum watara 1,7 cm ing cerak kandhung kemih lan lumaku saka hilus ginjel nuju kandhung kemih
Urètèr dibagi dadi "pars abdominalis", "pelvis",lan "intravesikalis".
Impes Impes, ing anatomi kéwan nyusoni, iku organ badan sing nglumpukaké banyu uyuh sing diwetokaké déning ginjel sadurungé dibuwang
Banyu uyuh lumebu impes liwat urètèr lan metu liwat urétra.
Urétra Ing anatomi, urétra iku saluran sing ngubungaké kandhung kemih nuju lingkungan njaba badan
Urétra duwé fungsi minangka saluran pangguwang ing sistem kemih utawa èkskrèsi lan sistem sèksual
Kanggo wong lanang, uga duwé fungsi ing sistem réprodhuksi minangka saluran metuné banyu mani
Dawané urétra wong wadon watara 2,5 tekan 4 cm lan ana ing antarané klitoris lan bukaan vagina
Wong lanang duwé urétra sing luwih dawa tinimbang wong wadon
Tegesé, wong wadon luwih duwé risiko kena infèksi kandhung kemih utawa sistitis lan infèksi saluran kemih
Urétrané wong lanang dawané watara 20 cm lan tekan pucuk penis
Urétrané wong lanang dibagi dadi 4 pérangan sing dijenengi selaras karo papané: Histologi
Sel èpitèl saka urétra diwiwiti minangka sel transisional sawisé metu saka kandhung kemih
Sadawané urétra disusun déning sel èpitèl mawa tingkat torak, banjur sel mawa tingkat kubis ing saceraké bolongan metu
Ana uga klanjer urétra cilik sing ngasilaké ilu kanggo mbantu nglindhungi sel èpitèl saka urin sing korosif
Infèksi saka urétra karan urétritis
Masalah iki luwih umum dumadi ing wanita
Urétritis iku jalaran umum saka dysuria (perih nalika nguyuh).
Weteng Abdomen iku istilah kang dipigunakaké kanggo nyebut péranganing badan kang ana ing antarané thorax utawa dhadha lan pelvis ing kéwan mamalia lan vèrtebrata liyané
Ing arthropoda, abdomen iku pérangan paling posterior badan, kang ana samburiné "thorax" utawa cephalothorax (sefalotoraks).
Ing basa Indonésia umum, asring uga ingaran mawa "perut" lan ing basa Jawa weteng utawa padharan (krama)
Pérangan kang ditutupi déning "abdomen" ingaran cavitas abdominalis utawa gronggongan weteng
Ing vèrtebrata, abdomen iku s gronggongan gedhé kang dililingkupi déning otot-otot weteng ing pérangan ventral lan lateral, sarta anané kolumna spinalis ing sisih dorsal
Pérangan ndhuwur abdomen wewatesan karo balung iga utawa costae
Cavitas abdomninalis wewatesan karo cavitas thorax utawa gronggongan dhadha nganggo otot diafragma lan sisih ngisor karo cavitas pelvis utawa gronggongan panggul
Antara cavitas abdominalis lan cavitas pelvis diwatesi nganggo membran serosa kang kaloka minangka peritoneum parietalis
Membran iki uga mbungkus organ kang ana ing weteng lan dadi peritoneum visceralis
Ing vèrtebrata, sajeroning weteng ana warna-warna sistem organ, kaya déné sapérangan gedhé organ sistem pencernaan, sistem perkemihan
Ing ngisor iki organ kang bisaapat tinemu sajeroning weteng: Ana uga organ mligi kang kas ing sawatara kéwan kaya struktur lambung ing ruminansia kang dipérang dadi patang ruangan, rumen, retikulumn, omasum, abomasum.
Ing avertebrata, weteng kasusun saka lèmpèngan ndhuwur konkaf kang ingaran tergit lan lèmpèng ngisor kang konvèks utawa sternit
Ing jero weteng ana saluran pencernaan lan organ reproduksi
Ora kaya arthropoda liyané, gegremet ora duwé sikil ing wetengé ing wangun diwasané, sanadyan ing Protura ana sikil kang rudimenter (ora tuwuh) ing telung segmen weteng pisanan.
Purwasaba, Mandiraja, Banjarnegara Purwasaba iku désa ing Kacamatan Mandiraja, Kabupatèn Banjarnegara, Provinsi Jawa Tengah, Indonésia
Cacah jiwaning Désa Purwasaba ing pungkasan 2019 ana 6.175 jiwa utawa mundhak sawatara 2,80% tinimbang taun 2010 kang ngancik 5.665 jiwa
Laju pertumbuhan sing ndunungi rata-rata 0.20% saben taun.
Klampok, Purwareja Klampok, Banjarnegara Klampok iku salah siji désa / kalurahan ing Kacamatan Purwareja, Kabupatèn Banjarnegara, Provinsi Jawa Tengah, Indonésia
Salah siji dhusun ingkang mlebet wonten kalurahan Klampok inggih punika dhusun Kiringan
ing dhusun Kiringan punika wonten tradhisi ingkang taksih dipunlestantunaken déning masarakat sakiwa tengenipun
Tradhisi punika tradhisi ziarah makam mbah Adipati Wirasaba
Umumipun ancasing para masarakat nglaksanakaken tradhisi ziarah wonten ing makam Wirasaba inggih punika para masarakat ngalap berkah (nyuwun berkah kanggé kasarasan, saha karaharjan).
Kemangga Kemangga, (jeneng liya mangga utawa kalamangga, sok-sokan angga-angga), iku sajinis kéwan kanthi awak ros-rosan (Arthropoda) mawa "rong sègmèn badan", "patang pasang sikil", ora duwé sewiwi lan ora duwé cangkem pamamah
Kabèh jinis angga-angga digolongaké ing ordho Araneae; lan padha karo kalajengking, tumo, caplak lan kerabaté—kabèh sing sikilé wolu—dilebokaké ing kelas Arachnida
Elmu sing nyinaoni ngenani angga-angga yaiku "arachnologi"
Angga-angga wujud kéwan pamangsa (karnivora), malah kadhang uga kanibal
Mangsa mligi yaiku gegremet
Mèh kabèh jinis angga-angga, kajaba watara 150 spésies saka suku Uloboridae lan Holarchaeidae, lan subordo Mesothelae, bisa nyuntikaké wisa liwat sapasang taringé marang mungsuh utawa mangsané
Sanadyan mangkono, saka puluhan éwu spésies sing ana, mung watara 200 spésies kang wisane bisa mbebayani kanggo manungsa
Ora kabèh angga-angga gawé sawang kanggo nyekel mangsa, nanging kabèh bisa ngasilaké bolah sutra utawa lamat—yaiku leran serat protéin sing tipis nanging kuwat—saka klanjer (ingaran "spinneret") sing ana ing pérangan mburi badané
Serat sutra iki banget migunani kanggo mbiyantu obahé angga-angga, ngayun saka papan siji menyang papan liyané, njiret mangsa, nggawé kanthong endhog, nglindhungi bolongan susuh, lan liya-liyané
Ora kaya gegremet sing duwé telung pérangan badan, angga-angga mung duwé loro
Sègmèn pérangan ngarep diarani "cephalothorax" utawa "prosoma", sing sabeneré wujud gabungan saka endhas lan dhadha ("thorax")
Éwadéné sègmèn pérangan mburi diarani "abdomen" (weteng) utawa "opisthosoma"
Antara "cephalothorax" lan "abdomen" ana panyambung tipis sing dijenengi "pedicle" utawa "pedicellus"
Ing "cephalothorax" ana patang pasang sikil, lan siji tekan patang pasang mata
Saliyané sapasang rahang kanthi suing gedhé (diarani "chelicera"), ana uga sapasang utawa sapérangan piranti pambiyantu cangkem sarupa tangan sing diarani "pedipalpus"
Ing sapérangan jinis angga-angga, pedipalpus ing kéwan lanang diwasa saya gedhé lan malih fungsiné minangka piranti pambiyantu nalika kawin
Angga-angga ora duwé cangkem utawa untu kanggo mamah
Minangka gantiné, cangkem angga-angga wujud piranti panyedhot kanggo nyedhot cuwèran badan mangsané
Mata angga-angga lumrahé wujud mata tunggal (mata mawa lensa tunggal), lan dudu mata majemuk kaya ing gegremet
Akèh-akèhé angga-angga duwé pandelengan sing ora patiya apik, ora bisa mbédakaké warna, utawa mung sing sensitive marang padhang lan peteng
Angga-angga sing manggon ing guwa malah ana sing wuta
Kejaba ing sapérangan angga-angga pamburu sing duwé pandelengan tajem lan apik, kalebu nalika ngenali warna
Kanggo nengeri tekané mangsané, lumrahé angga-angga ngandhelaké geteran, ing jaring-jaring sutrané utawa ing lemah, banyu, utawa papan sing diéncoki
Ana uga angga-angga sing bisa ngrasakaké bédané tekanan udara
Piranti panggrayang angga-angga ana ing rambut-rambut sikilé
Familia kang kacithak kandel duwé siji utawa pira-pira spésies kang duwé wisa
Kilomèter pesagi Kilomèter kuwadrat (utawa kilomèter pesagi) kanthi simbul km2, iku alah ssawijine ékan ukuran jembar sajrone sistem internasional mètrik
1 km2 (diwaca sak kilomèter kuwadrat utawa sak kilomèter pesagi) padha karo: Suwaliké:
Pingit, Rakit, Banjarnegara Pingit iku désa ing Kacamatan Rakit, Kabupatèn Banjarnegara, Provinsi Jawa Tengah, Indonésia
Jere Wong Tua Gemiyen.., Pingit Kue saka tembung "Wingit" Sing Tegesé Angker.
Nanging Yèn di Omongna Angker Nanging Ya Temenan.
Buktine Akèh Sing Pada Ngomong Nek Mbengi kue cokan Ana Penampakan Makluk Astral..
Wong Inyong dewek Nganti seprene tuane Urung tau Menangi Dewek..
Ya sing dejaluk si Aja Nganti'lah.
Dewek-dewek Bae., ngkana Ya Duwe panguripan Dewek..
Désa Pingit kue ana deBagi 5 panggonan ya Kuwe pingit Kadus (1) jenenge Pingit Krajan karo Mbalong
pingit Kadus (2) jenenge Pingit Dukuh lor
pingit Kadus (3) jenenge glempang
pingit Kadus (4) Kue Jenenge Bentala lan sing keridewek, Pingit Kadus (5) kue Pingit kulon Karo Kedunglo..
Masalah Ékonomi, sosial pendidikan ana ing désa pingit kue wis maju.
dalane wis aspal, Saben Gang Wis Ora Becek Maning, ékonomine juga wis maju, pedagang toko-toko, warungan, apamaning Pasar Bonggol Sing Nggo klangenan Saben minggu karo rebo kue Ondol (panganan Saka Ketela) karo Pecel.
Kue panganan kas désa pingit..
Pendidikan juga wis maju, wiwit saka tK Nganti Tekan SMP wis komplit ana ing Kene
fasilitas juga wis pepek..
Akèh guru-guru Nom sing sing siyap Ngajari bocah-bocah pingit..
Kegiatan keagamaane juga rutin, jamaah, majlis ta'lim.
wis pokoke mantep désa pingit sangsaya maju..
Oya, Ulah ragane juga Ra Ketinggalan.
Akèh club Volyball, Sepak Bola, kabudayan kagunan ebeg (Kuda limping) lengger, cah nom-noman Sing Pada Nge-Band..
Kuthasari, Baturradèn, Banyumas Kutasari iku salah siji désa ing Kacamatan Baturadèn, Kabupatèn Banyumas, Provinsi Jawa Tengah, Indonésia
Ing désa Kutasari iki dumunung bèji "Langen Tirta" sing jenengé luwih kawentar tinimbang jeneng désa Kutasari dhéwé.
Karangtengah, Cilongok, Banyumas Karangtengah iku désa ing Kacamatan Cilongok, Kabupatèn Banyumas, Provinsi Jawa Tengah, Indonésia
Nang désa ini ana Objek wisata alam sing jenenge Curug Cipendok
Karanggintung, Kemranjèn, Banyumas Karanggintung iku désa ing Kacamatan Kemranjèn, Kabupatèn Banyumas, Provinsi Jawa Tengah, Indonésia
Désa iki wewatesan: Géografi lan démografi
Désa Karanggintung dunungé ana ing pèrènging pagunungan Kendheng, kurang luwih 10.000 saka lumahing sagara kanthi suhu rata-rata 20 nganti 30 derajad Celcius
Panguripan sing ndunungi antarané among tani, pengolah gula klapa
Obyèk wisata sing ana ya iku Curug Gemawang sing dumunung ing tapel wates karo désa Kemawi.
Pageralang, Kemranjèn, Banyumas Pageralang iku désa ing Kacamatan Kemranjèn, Kabupatèn Banyumas, Provinsi Jawa Tengah, Indonésia
Désa pageralang letake ana ing pérangan kidul alas karèt Krumput, Pageralang kuwe esih kalebu pengunungan, soale yèn wayah wengi ana ing pageralang hawane adem banget, ana ing désa pageralang duwé akèh kekayaan alam, ana curug jadi, curug anda, lan pérangan lor ana curug gong, siki pageralang ya wes dadi désa sing maju, duwé sekolah SMK ya Kuwe SMK Mpu Tantular, Duwe Pom Bensin, lan
Mpu Tantular, Duwe Pom Bensin, lan duwé stadion babalan sing ana ing lowanoh kae, lan iseh akèh maning liyané.
Morgan Tsvangirai Morgan Tsvangirai (lair 10 Maret 1952) iku Mahamantri Zimbabwe
Ing tanggal 11 Fèbruari 2009, dhèwèké dilantik dadi Mahamantri sawisé taunan dadi pamimpin oposisi sing nantang présidhèn Zimbabwe Robert Mugabe.
Luck by Chance Luck By Chance iku sawijining filem Bollywood sing dirilis taun 2009 lan kanggo pisan disutradarani Zoya Akhtar
Film iki dibintangi déning Konkona Sen Sharma lan Farhan Akhtar, karo Rishi Kapoor, Dimple Kapadia, Juhi Chawla, Hrithik Roshan, Isha Sharvani lan Sanjay Kapoor
Ikon filem India Aamir Khan lan Shahrukh Khan uga nduwé peran kaméo (bintang tamu) ing filem iki
Film iki prakara panglelanan sawijining aktor anom anama Vikram Jaisingh (Farhan Akhtar) sing teka ing Mumbai péngin dadi bintang filem
Film iki dirilis ing tanggal 30 Januari 2009.
Kemawi, Somagedhé, Banyumas Kemawi iku désa ing Kacamatan Somagedhé, Kabupatèn Banyumas, Provinsi Jawa Tengah, Indonésia
Kemawi dunungé ana ing pagunungan Kendheng
Ana ing Désa Kemawi ana salah siji papan kang bisa didadèkaké objek wisata, ya iku Curug Gemawang.
Natasha Bedingfield Natasha Bedingfield (lair ing London, Inggris, 26 November 1981) iku sawijining panyanyi Inggris lan adhiné panyanyi Daniel Bedingfield
Wong tuwané asalé saka Sélandia Anyar
Dhèwèké tau mencapai nomer #3 mawa singlené ing Inggris sing ajudul "Single" ing wulan Mei 2004 lan uga sawisé iku single nomer #1 mawa judhul "These Words" ing wulan Agustus 2004
Album perdanané, "Unwritten" uga ana ing nomer #1 ing UK Albums Chart wulan September 2004.
Iridium 33 Iridium 33 iku satelit komunikasi Iridium Amérikah Sarékat
Satelit iki diluncuraké saka Situs 81/23 ing Kosmodrom Baikonur ing pukul 01:36 GMT tanggal 14 September 1997, déning rokèt pangangkut Proton-K
Ing tanggal 10 Fèbruari 2009, pukul 16:55 GMT, satelit Kosmos-2251 Iridium 33, njalari karusakan satelit loro iku
NASA nglaporaké akèh uwuh antariksa sing muncul déning prastawa tabrakan iki.
Fungi "Istilah Fungi ora padha karo jamur
Mangga pirsani artikel mau kanggo informasi sabanjuré"
Fungi iku jeneng regnum saka saklompok gedhé makluk urip eukariotik heterotrof sing ngejur panganané sanjabaning badan banjur nyerep molekul nutrisi lumebu sel-selé
Èlmu sing nyinaoni fungi karan mikologi (saka oyot tembung Yunani "μυκες", "ilu", lan "λογοσ", "kawruh", "lambang")
Fungi duwé manéka wangun
Awam ngenal sapérangan gedhé anggota Fungi minangka jamur, kapang, khamir, utawa ragi, sanadyan asring sing dikarepaké yaiku panampilan njaba sing katon, dudu spesiesé dhéwé
Kangèlan sajeroning nepungi fungi dijalari anané pagiliran keturunan sing duwé panampilan sing béda (èlinga metamorfosis ing gegremet utawa kodhok)
Fungi tangkar-tumangkar kanthi sèksual lan aseksual
Tangkar-tumangkar sèksual kanthi cara: loro hifa saka jamur sing béda nglebur tumuli mbentuk zigot banjur zigot tuwuh dadi badan woh, éwadéné tangkar-tumangkar aseksual kanthi cara: mbentuk spora, mawa tunas utawa fragmentasi hifa
Jamur duwé kothak spora sing karan sporangium
Ing njero sporangium ana spora
Conto jamur sing mbentuk spora yaiku Rhizopus
Conto jamur sing mbentuk tunas yaiku Saccharomyces
Hifa jamur bisa kapurus lan saben fragmen bisa tuwuh dadi badan woh
Posisi fungi ing taksonomi
Fungi biyèn diklompokaké minangka tetuwuhan
Ing perkembangané, fungi dipisahaké saka tetuwuhan amarga akèh prakara sing béda
Fungi dudu autotrof kaya ta tetuwuhan nanging heterotrof saéngga luwih cerak marang kéwan
Upaya ndadèkaké siji fungi karo kéwan ing golongan sing padha uga gagal amarga fungi ngejur panganané ing sanjabaning badan (èksternal), ora kaya kéwan sing ngejur panganané kanthi internal
Saliyané iku, sel-sel fungi duwé dinding sel sing kasusun saka kitin, ora kaya sel kéwan.
Charophyta Charophyta iku divisi saka alga ijo
Ing sapérangan golongan kaya ta alga ijo sing "berkonjugasi", sel flagellata ora ana
"AMERICAN JOURNAL OF BOTANY 91" (10): 1535-1556 OCT
Ragi Ragi utawa fermen ya iku dat kang njalari dumadiné fermentasi
Ragi racaké ngandhut mikroorganisme kang nglakoni fermentasi lan medhia biakan kanggo mikroorganisme mau
Medhia biakan iki bisa awangun butiran-butiran cilik utawa cuwèran nutrien
Ragi lumrahé dipigunakaké sajeroning indhustri panganan kanggo gawé panganan lan ombèn asil fermentasi kaya ta acar, témpé, tapé, roti, lan bir
Mikroorganisme kang dipigunakaké sajeroning ragi lumrahé kapérang saka manéka bakteri lan fungi (khamir lan kapang), ya iku "Rhizopus", " Aspergillus", "Mucor", "Amylomyces", "Endomycopsis", "Saccharomyces", "Hansenula anomala,", "Lactobacillus", "Acetobacter", lan liya-liyané
Manéka jinis ragi kang dipigunakaké ing manéka nagara lan kabudayan ing donya digawé migunakaké medhia biakan tinentu lan campuran tinentu galur fungi lan bakteri
Ing ngisor iki sebutan ragi ing manéka kabudayan:
Khamir Khamir iku fungi ekasel (uniselular) kang sapérangan jinis spesiesé umum dipigunakaké kanggo gawé roti, fermentasi ombènan ngandhut alkohol, lan malah uga dipigunakaké kanggo pacobèn sel bahan bakar
Akèh-akèhé khamir wujud anggota divisi Ascomycota, sanadyan ana uga kang digolongaké sajeroning Basidiomycota
Sapérangan jinis khamir, kaya ta "Candida albicans", bisa njalari infeksi ing manungsa (kandidiasis)
Luwih saka séwu spésies khamir wis diidhèntifikasi
Khamir kang paling umum dipigunakaké yaiku "Saccharomyces cerevisiae", kang dimupangataké kanggo prodhuksi anggur, roti, lan bir wiwit èwonan taun kapungkur kanthi wangunragi.
Mikologi Mikologi wujud cabang èlmu kawruh sing nyinaoni ngenani jamur (fungi) - akèh wong uga nyebut cendhawan
Kajiyan sajeroning mikologi antarané ngambah taksonomi jamur, fisiologi jamur, bioteknologi jamur, budidaya jamur ("mushroom culture")
Mikologi gedhé banget pangaruhé marang fitopatologi amarga akèh lelara tetuwuhan sing dijalari déning jamur; saéngga tau fitopatologi ingaran minangka mikologi terapan ("applied mycology").
Metamorfosis "#ALIH " Metamorfosis iku siji prosès biologi ing ngendi kéwan kanthi fisik ngalami perkembangan biologis sawisé dilairaké utawa netes, nglibataké owah-owahan wujud utawa struktur liwat tuwuhing sel lan differensiasi sel
Sapérangan gegremet, amfibi, mollusca, crustacea, echinodermata, lan tunicata ngalami prosès metamorfosis, kang racaké (nanging ora mesthi) dibarengi owahing habitat utawa kelakuan
Metamorfosis racaké dumadi ing fase kang béda-béda, diwiwiti saka larva utawa nimfa, sok-sok ngliwati fase pupa, lan pungkasané minangka spésies diwasa
Ana rong macem metamorfosis utama ing gegremet,ya iku hemimetabolisme lan holometabolisme
Fase spésies kang durung diwasa ing metamorfosis racaké karan larva
Nanging ing metamorfosis komplèks ing akèh-akèhé spésies gegremet, mung fase pisanan kang karan larva lan sok-sok duwé jeneng kang béda
Ing hemimetabolisme, perkembangan larva dumadi ing fase pertumbuhan berulang lan ekdisis (panggantian kulit), fase iki karan instar
Hemimetabolisme uga ditepungi mawa "metamorfosis ora sampurna"
Ing holometabolisme, larva béda banget karo diwasané
Gegremet kang nglakoni holometabolisme liwat fase larva, tumuli lumebu fase ora aktif kang karan pupa, utawa chrysalis, lan akiré dadi diwasa
Holometabolisme uga ditepungi mawa "metamorfosis sampurna"
Sauntara ing njero pupa, gegremet bakal ngetokaké cuwèran pancernaan, kanggop ngejur badan larva, nyisakaké sapérangan sel waé
Sapérangan sel iku banjur bakal tuwuh dadi diwasa migunakaké nutrisi saka jur-juran badan larva
Prosès patiné sel diarani histolisis, lan tuwuhing sel manèh diarani histogenesis
Suwéné gegremet ngentèkaké wektuné ing fase diwasa utawa ing fase remajané gumantung ing spésies gegremet iku
Contoné "mayfly" kang urip ing fase diwasa mung sadina, lan "cicada", kang fase remajané urip ing ngisor lemah suwéné 13 tekan 17 taun
Loro spésies iki nglakoni metamorfosis ora sampurna
Metamorfosis amfibi diwiwiti saka owah-owahan larva, kang diarani cébong, dadi diwasa
Sajeroning dhaur amfibi lumrahé, endhog disèlèhaké ing banyu
Cébong bakal metu saka endhong, lan mbluru bébas ing banyu nglakoni metamorfosis
Metamorfosis diwiwiti saka perkembangan sikil mburi, banjur sikil ngarep
Paru-paru tumuwuh, lan cébong wiwit mbluru ing lumah banyu kanggo ambegan
Usus saya cendhak kanggo nuruti dhièt karnivora
Ing kodhok, buntut kaserep déning badan, minangka fase akir saka metamorfosis
Ana sapérangan prakara kang béda saka dhaur amfibi lumrahé
Sapérangan spésies salamander ora perlu nglakoni metamorfosis kanggo dadi diwasa sapenuhé kanthi sèksual, lan mung bakal nglakoni metamorfosis sajeroning tekanan kondhisi lingkungan tinentu
Akèh spésies kodhok tropis nyèlèhaké endhogé ing dharat, ing ngendi cébong nglakoni metamorfosis sajeroning endhog
Nalika netes, kodhok mau dadi diwasa kang during mateng bener-bener, sok-sok isih duwé buntut kang ing pirang-pirang dina banjur diserep manèh.
Kodhok Kodhok (basa Inggris: "frog") lan bangkong (b
Inggris: "toad") (anaké ingaran percil) iku kéwan amfibi kang paling ditepungi wong ing Indonésia."Amphi" kang artiné rangkep loro lan "Bios" artiné urip utawa kéwan kang duwé balung mburi "(vèrtebrata)" bisa uripé ana ing loro alam, saéngga kodhok uga bisa ngalami"metamorfosis" yaiku semangsa urip ing banyu nggunakaké kepet/ingsan
Ambegan nganggo ingsan uga langi karo kepet buntuté
Ing mangsa diwasa kodhok bisa ambegan karo paru-paru lan lumaku nganggo sikil ana ing lemah
Kulawarga kéwan iki kagolong kodhok kang ora duwé buntut "(anura)" lang bangsa "(apoda)" uga kagolong amfibi kang duwé buntut lan sikil yaiku kabèh kalebu ing suku "salamander (caudata/urodela)"
Bocah-bocah lumrahé seneng karo kodhok amarga wanguné lucu, kerep mlumpat-mlumpat, ora tau nyokot lan ora mbebayani
Mung wong diwasa kang kerep rumangsa jijik utawa wedi kang ora ana alasané marang kodhok
Awaké kodhok cendhèk, lemu utawa kuru, gegeré rada wungkuk, sikilé papat lan ora ana buntuté ("anura": "a" ora, "ura" buntut)
Kodhok lumrahé duwé kulit alus, lembab, kanthi sikil mburi kang dawa
Suwaliké bangkong kulité kasar mawa bintil-bintil nganti mbingkul-mbingkul, asring garing, lan sikil mburiné asring mung cendhak waé, saéngga akèh-akèhé kurang pinter mlumpat adoh
Présidhèn Perkumpulan Kebun Binatang se-Asia Tenggara (SEAZA) Drs Jansen Manansang M.Sc nerangaké yèn kurang luwuh 10 èwu nganti 600 èwu spésies kodhok cures
Kaanan iki mrelokaké rékomendasi kanggo anané upaya konsérvasi amphibia ing Indonésia
Indonésia duwé spesiés kodhok kang paling akèh ing Asia lan nomer loro sadonya sawisé Brasil
Nanging spésies kodhok ing Indonésia uga akèh kang cures
Ana spésies kodhok kang wis angél tinemu, kaya ta kodhok sawah kang urip ing sawah
Kodhok sawah akèh kang mati amarga akèh pari kang disemprot péstisida saéngga kodhok padha keracunan lan ora gelem urip ing sawah
Saliayané iku éfék pemanasan global kang marakaké inféksi jamur "clyrid" uga ing méh kabéh tlatah ing donya uga ndadékaké satwa mligi amphibia dadi cures
Panalitén Global Amphibian Assessment nerangaké yèn saka 5.918 spésies amphibi, 35 spésies dipestéké cures, 1.896 spésies ing kondisi kang kritis lan 2604 spésies méh cures
Ing Panama tinemu spésies kodhok anyar
Ana rong spésies anyar kang tinemu
Kodhok kang sikilé ngglembung iki duwé jeneng ilmiah "Pristimantis educatoris"
Para paneliti kang ketuané herpetologis saka University of Maryland, Amérikah Sarékat Karen Lips nemu spésies anyar iki ing El Cope, yaiku sawijining laladan ing njeroné Taman Nasional Omar Torrijos, Panama
Kodhok iki ukura awaké cilik banget
Dawane mung 0,8 nganti 1,6 inci utawa 2 nganti 4 centiméter
Werna matané gabungan antarané warna abang lan kuning rada oranyé
Ana manèh spésies anyar kang tinemu ing Cerro Piña, Provinsi Darien, Panama, yaiku tapal wates Kolombia
Kodhok spésies anyar iki duwé jeneng ilmiah "Pristimantis adnus"
Padha kaya kodhok kang tinemu sepisanan mau, kodhok iki uga duwé ukuran awak kang cilik, dawané 0,8 inci utawa rong centimeter.
Kulité awerna ijo kanthi motif garis-garis klawu